Հավելված N 2

Ճամբարակ համայնքի ղեկավարի

« » \_\_\_\_\_\_\_\_\_\_\_\_\_ 2024թ․-ի N \_\_\_\_ -Ա որոշման

**ԱՇԽԱՏԱԿԱՐԳ ԵՎ ԳՈՐԾԱՌՈՒՅԹՆԵՐ**

**ՃԱՄԲԱՐԱԿ ՀԱՄԱՅՆՔԻ ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ ԽՈՐՀՐԴԻ**

1. **Աղետների ռիսկի կառավարման այսուհետ՝ ԱՌԿ) խորհրդի աշխատակարգը.**
   * + 1. Սույն աշխատակարգով սահմանվում են Ճամբարակ համայնքի ԱՌԿ խորհրդի գործողությունների իրականացման ընթացակարգերը․
       2. Համայնքի ԱՌԿ խորհրդի նիստերը գումարվում են Ճամբարակի համայնքապետարանում, իսկ դրա անհնարինության դեպքում՝ ԱՌԿ խորհրդի ղեկավարի որոշմամբ․
       3. Համայնքի ԱՌԿ խորհրդի նիստերը գումարվում են տարվա ընթացքում առնվազն երկու անգամ, իսկ դրա անհնարինության դեպքում՝ ԱՌԿ խորհրդի ղեկավարի որոշմամբ․
       4. Համայնքի ԱՌԿ խորհրդի նիստի ժամանակ քննարկվում են համայնքի ԱՌԿ պլանի մշակման, ճշգրտման և խորհրդի անդամների կողմից բարձրացված հարցերը կամ համայնքի ԱՌԿ պլանով սահմանված գործողությունների իրականացումը․
       5. Համայնքի ԱՌԿ խորհրդի նիստի ժամանակ ԱՌԿ խորհրդի ոլորտային պատասխանատուները ներկայացնում են իրենց վերապահված ոլորտում կատարված աշխատանքները, առաջ եկած խնդիրները և առաջարկվող նոր միջոցառումները․
       6. Համայնքի ԱՌԿ խորհրդի նիստերը արձանագրվում են քարտուղարի կողմից և կցվում են համայնքի ԱՌԿ պլանին:
2. **ԱՌԿ խորհրդի՝ աղետների ռիսկի (այդ թվում՝ հանրային առողջապահության համատեքստում) նվազեցմանն ուղղված գործողությունները.**
3. Համայնքին սպառնացող վտանգների (այդ թվում՝ հանրային առողջապահության համատեքստում), դրանց նկատմամբ խոցելիության և կարողությունների բացահայտումը,
4. ԱՌԿ պլանի մշակումը, իրականացման ապահովումը, վերահսկումը,
5. ԱՌՆ և աղետներին դիմակայելու կարողությունների զարգացումը,
6. համայնքում ԱՌՆ միջավայրի և մշակույթի ձևավորումը․
7. արտակարգ իրավիճակներին (այդ թվում՝ վարակիչ հիվանդությունների բռնկմանը) արձագանքման պատրաստվածության ապահովումը․
8. ԱՌԿ պլանի ինտեգրման ապահովումը համայնքի զարգացման ծրագրում,
9. համայնքի վաղ ազդարարման համակարգի ստեղծումն ու վերջինիս պահպանումը․
10. Դիմակայուն համայնք» ստեղծելու նպատակով ԱՌՆ գործընթացներում ուսումնական, առողջապահական հաստատությունների, հասարակական կազմակերպությունների և բնակչության ակտիվ ներգրավվածության ապահովումը․
11. բնակչության համար արտակարգ իրավիճակներում (երկրաշարժ, սողանք, հրդեհ, COVID-19 համավարակ, անասհամաճարակներ, այլ վարակիչ հիվանդություններ և այլն) վարքականոնների և պարտականությունների տարածումը, դրանց կիրառման ապահովումը,
12. առաջին օգնության, փրկարարական, վթարավերականգնողական, համավարակների տարածման ռիսկի նվազեցմանն ուղղված, հրդեհաշիջման պարզագույն աշխատանքներում՝ համայնքի բնակչության շրջանում կամավորների նախապատրաստման և ներգրավման ապահովումը․
13. Ռիսկերի նվազեցման (համայնքին սպառնացող վտանգների նկատմամբ) աշխատանքների իրականացում՝ բնակչության իրազեկման և ուսուցման միջոցով․
14. արտակարգ իրավիճակներում բնակչության պաշտպանությանն ուղղված թեմաներով, այդ թվում՝ Քովիդ-19-ի և այլ վարակիչ հիվանդությունների բռնկումների սցենարներով ուսումնավարժությունների նախապատրաստում և անցկացում՝ հաստատությունների և համայնքի մակարդակներում:
15. **ԱՌԿ խորհրդի՝ արտակարգ իրավիճակներին արձագանքմանն ուղղված գործողությունները.**
16. համայնքի բնակչության, նյութական արժեքների պաշտպանության ապահովումը․
17. համայնքի բնակչության ազդարարման իրականացումը․
18. արտակարգ իրավիճակների ժամանակ տեղեկատվության փոխանակման իրականացումը․
19. համայնքի բնակչության տարահանման կազմակերպումը և իրականացումը․
20. հատուկ կարիքավոր մարդկանց, հղի կանանց և երեխաների անվտանգ տարահանման/պատսպարման կազմակերպումը և իրականացումը․
21. իր իրավասության շրջանակներում՝ փրկարարական, վթարավերականգնողական և հրդեհաշիջման աշխատանքների կազմակերպումը և իրականացումը․
22. իր իրավասության շրջանակներում՝ արտակարգ իրավիճակների ժամանակ հասարակական կարգի պահպանումը․
23. իր իրավասության շրջանակներում՝ արտակարգ իրավիճակների ժամանակ դիակապտության, թալանի, բռնության և այլ հանցավոր երևույթների կանխումը․
24. արտակարգ իրավիճակի հետևանքով առաջացած շինարարական աղբի մաքրումը համայնքի տարածքից ու ճանապարհներից, նոր տարանցիկ ճանապարհների հիմնումը, կամուրջների վերականգնումը․
25. իր իրավասության շրջանակներում՝ տուժածների բժշկական և առաջին օգնության կազմակերպումն ու իրականացումը․
26. սանիտարահիգիենիկ և համաճարակային պատշաճ վիճակի ապահովումը․
27. բնակչությանը սննդով, ջրով, դեղորայքով և առաջին անհրաժեշտության պարագաներով ապահովումը․
28. ջրային և սննդամթերքի պաշարների կուտակումը և նպատակային օգտագործումը․
29. բնակչության կոմունալ-էներգետիկ ապահովումը․
30. տուժած տարածքների գազամատակարարման և էներգամատակարարման վերականգնման կազմակերպումը, անհրաժեշտության դեպքում առանձին հատվածներում դրանց դադարեցումը․
31. դիակների հուղարկավորման համար հողհատկացման և հուղարկավորման կազմակերպումը․
32. կորած, միայնակ մնացած երեխաների հայտնաբերումը, գրանցումը և ուղղորդումը համապատասխան սոցիալական ծառայություններ․
33. երեխաների վերամիավորումն ընտանիքներին աշխատանքների կազմակերպումը և իրականացումը․
34. իր իրավասության շրջանակներում՝ շենքերի, շինությունների, կամուրջների, թունելների և այլ առանցքային հանգույցների տեխնիկական վիճակի գնահատումը․
35. վնասի և կարիքների վաղ գնահատումը և հայտերի ներկայացումը մարզային կամ հանրապետական հանձնաժողովին․
36. տեղահանված և/կամ տարահանված բնակչության կարիքների գնահատման և աջակցության ցուցաբերման գործընթացի կազմակերպումը և իրականացումը։

ԱՇԽԱՏԱԿԱԶՄԻ ՔԱՐՏՈՒՂԱՐ՝ ԱՐՏԱԿ ՍՏԵՓԱՆՅԱՆ